དེ་བཞིན་ངས་འདོད་བརྩེའི་བརྩམས་སྒྲུང་ཀློག་པ་དེ་ངོ་ཚ་བའི་ལས་ཤིག་ཏུ་མི་འདོད་ཅིང་།དེ་ལ་དགའ་མཁན་ཚོར་སྐྱེ་བོ་གཞན་གྱིས་མཚང་འབྲུ་བ་དང་སྐྱོན་བརྗོད་པར་ཡང་མི་སེམས།དྲང་མོར་བཤད་ན།ཁྱོད་ཀྱིས་ཅི་བྱེད་ལ་མཉམ་འཇོག་བྱེད་མཁན་རྩ་བ་ནས་མེད་ལ་རྐང་བཙུགས་ནས་ཁྱོད་ལ་ལེགས་ཉེས་གླེང་མཁན་ཡང་ཡོད་མི་སྲིད།འོན་ཀྱང་འདིར་གསལ་བོར་བཤད་དགོས་པ་ཞིག་ལ།དེ་ལྟ་བུའི་ཆ་རྐྱེན་འཛོམས་དགོས་ཚེ་ངེས་པར་དུ་རང་དབང་གི་ཁོར་ཡུག་ཅིག་ཏུ་འཚོ་དགོས།རེད་དེ།ཚུལ་མཐུན་གྱི་སྤྱི་ཚོགས་ཤིག་ནས་མི་སུ་ལའང་དེབ་གང་ཞིག་བཀླགས་པའི་རྐྱེན་གྱིས་ཡིན་མིན་སྣ་ཚོགས་བཤད་མི་སྲིད།